Дзяржаўная ўстанова адукацыі “Яслі-сад №3 г.п. Зэльва”

**Канспект занятка па па адукацыйнай вобласці “Мастацтва” (маляванне) у старшай групе**

канспект склала

выхавальнік І катэгорыі

Скобла Н.В.

**Тэма: « У госці да залатой рыбкі”**

**Праграмны змест:** Вучыць маляваць рыбку дугой. Замацоўваць уменне малявання выяў у якіх спалучаюцца вертыкальныя, хвалістыя, замкнутыя лініі, спіралепадобныя элементы, штрыхі ідучыя ад цэнтра круга Развіваць графічныя ўменні ва ўмовах выяўленчай творчасці. Удасканальваць уменне прыдумваць кампазіцыю.Выхоўваць эстэтычныя пачуцці.

**Матэрыял да занятка**: таніраваная бумага, фламастары , каляровыя алоўкі.

**Папярэдняя работа**: назіранні за рыбкай ў акварыуме, чытанне казкі А. С. Пушкіна “Сказка о рыбаке и рыбке”

**Ход занятка**

Дзеці паглядзіце ўрывак казкі. Вам трэба адгагадаць і назваць гэту казку.

* Як называецца гэта казка? (“Сказка о рыбаке и рыбке” А. С. Пушкина)
* Каго злавіў дзед? (рыбку)
* Дзе злавіў дзед рыбку? ( у моры)
* А, дзе яшчэ можна лавіць рыбак? (У возеры, рэчцы, сажалцы)
* Дзеці у нас у саду таксама ёсць рыбкі, дзе яны жывуць? (у акварыуме)
* Якога колеру бываюць рыбкі? (чырвоныя, аранжавыя, сінія, шэрыя, рознакаляровыя)
* А вы б хацелі загадаць жаданне залатой рыбцы? (так)
* А чаго нам не хапае? (мора)
* А што мы можам зрабіць для гэтага? (намаляваць мора)
* Але мора вялікае таму кожнаму з вас я прапаную намаляваць яго частку. Давайце ўспомнім, што ёсць у моры і хто у ім жыве? (пясок каменьчыкі, рыбы, вада, слімакі, марскі вожык, марская зорка, водараслі і інш.)
* Добра, а зараз я прапаную вам падысці да мальберта.
* Дзеці, скажыце мне, калі ласка, якой формы бываюць рыбы? (авальнай, круглай, трохвугольнай)
* Сёння я прапаную намаляваць рыбу з дапамогай дуг. (паказваю) з адной кропкі выходзяць у другой перасякаюцца. Андрэй намалюй ты рыбку, добра, а зараз Ксюша намалюе.
* Дзеці, што гэта у рыбы? (тулава), а гэта (хвост), але яго трэба дамаляваць. Якімі лініямі дамалюем хвост? (ломанай, прамой, хвалістай)
* Чаго яшчэ не хапае ў нашай рыбкі? (плаўнікоў)
* Плаўнікі, якімі лініямі будзем маляваць? (ломанай і прамой)
* Луску ў рыбкі прапаную прыдумаць і намаляваць самастойна, але каб у кожнай рыбы яна не паўтаралася. Дзеці, водараслі намалюем з дапамогай якіх ліній? (прамой, хвалістай і з дапамогай штрыхоў). Слімака як будзем маляваць? (спіралепадобным элементам), а марскую зорачку (ломанай замкнутай прамой)
* Каменьчыкі якой формы? (круглай, авальнай)
* Я прапаную іх намаляваць чаргуючы круглы, авальны ў нізу ліста ў радок.
* Дзеці, а вось вы расказвалі пра марскога вожыка, як яго будзем маляваць? (штрыхом ідучым ад цэнтра круга). Добра, а зараз давайце разамнём нашы пальчыкі:

Мая рыбка ўвесь час маўчыць

Не есць, не п’е, не бурчыць.

Не зразумею чаму вось бяда,

Можа у рот ёй папала вада?

А зараз сядайце калі ласка, на свае месцы, будзем маляваць (у час самастойнай дзіцячай дзейнасці аказваю дапамогу індывідуальна. Хто хутчэй справіўся прапаную дамаляваць хвалі).

* Максім, ты чуеш шум мора? Так гэта хвалі набягаюць адна на адну. Ты хочаш іх намаляваць? З дапамогай якіх ліній (хвалістай, хваліста-вобразнай штрых-зікзак)

Усе дзеці намалявалі? Давайце адпачнем. (фізкультхвілінка)

Рыбкі весела гуляюць

У сіней сонечнай вадзе.

Легка спінка выгінаюць

І хаваюцца на дне.

* А зараз вазьміце свае работы і нясіце сюды. (дзеці выкладваюць свае работы). Вось у нас атрымалася вялікае мора. Падабаецца вам? І мне падабаецца таксама. Дзеці ў каго самыя вясёлыя рыбкі? У каго самыя прыгожыя? У каго самыя цікавыя, казачныя, маляўнічыя? Вам спадабалася маляваць? А можа каму было цяжка? Учым заключаліся цяжкасці? Што не атрымалася?
* Дзеці вось ёсць мора, але не хапае рыбкі залатой, давайце заплюшчым вочы і паслухаем шум мора можа пад яго шум яна прыплыве?
* Паглядзіце вось і здарыўся цуд.
* Я прапаную кожнаму з вас пра сябе загадаць сваё запаветнае жаданне. Загадалі? А я хачу каб вашы жаданні здзейсніліся.

11.03.2016 Н.В.Скобла